b'\n_START_ARTICLE_\nJonas Matinpoika Raumannus\n_START_PARAGRAPH_\nJonas Matinpoika Raumannus (1608\xe2\x80\x931683) oli suomalainen pappi ja kirjailija. H\xc3\xa4n oli Uudenkirkon Tl kappalainen. H\xc3\xa4n kirjoitti raamatunk\xc3\xa4\xc3\xa4nn\xc3\xb6skomitan j\xc3\xa4senen\xc3\xa4 puhtaaksi vuoden 1642 Raamatun ja lis\xc3\xa4si siihen hakemiston. H\xc3\xa4nen toimittamanaan ilmestyi vuosina 1646\xe2\x80\x931647 Manuale finnonicus, Se on: Muutamat tarvittava ia aina k\xc3\xa4sill\xc3\xa4 pidett\xc3\xa4v\xc3\xa4t Suomenkieliset Kirjat. Siihen oli koottu muun muassa kalenteri, virsikirja, evankeliumikirja, katekismus, rukouskirja ja osia kirkkok\xc3\xa4sikirjasta.'